Document ID: 32005D0615

KOMISIJAS LĒMUMS
(2005. gada 16. augusts),
ar ko groza Padomes Direktīvas 2003/85/EK XI pielikumu attiecībā uz valstu laboratorijām dažās dalībvalstīs
(izziņots ar dokumenta numuru K(2005) 3121)
(Dokuments attiecas uz EEZ)
(2005/615/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (1), un jo īpaši tās 67. panta 2. punktu,
tā kā:
(1)
Drošības apsvērumu dēļ ir svarīgi turpināt atjaunināt sarakstu ar tām valstu laboratorijām, kuras ir pilnvarotas rīkoties ar dzīvu mutes un nagu sērgas vīrusu.
(2)
Dānijas, Vācijas un Polijas kompetentās iestādes ir oficiāli informējušas Komisiju par izmaiņām attiecībā uz to valsts mutes un nagu sērgas references laboratorijām.
(3)
Slovākijas kompetentās iestādes ir oficiāli informējušas Komisiju par pasākumiem, kas veikti saskaņā ar attiecīgās Direktīvas 68. panta 2. punktu.
(4)
Skaidrības labad ir lietderīgi izveidot dalībvalstu sarakstu ISO valsts kodu secībā.
(5)
Ir jāpielāgo saraksts ar tām valstu laboratorijām, kuras ir pilnvarotas rīkoties ar dzīvu mutes un nagu sērgas vīrusu, un attiecīgi jāgroza Direktīvas 2003/85/EK XI pielikuma A daļa.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Direktīvas 2003/85/EK XI pielikuma A daļā sarakstu ar tām valstu laboratorijām, kuras ir pilnvarotas rīkoties ar dzīvu mutes un nagu sērgas vīrusu, aizstāj ar šā lēmuma pielikuma tekstu.
2. pants
Lēmums ir adresēts dalībvalstīm.
Briselē, 2005. gada 16. augustā

Labels: 7
18
6